SET ภาคเช้าร่วง 11 จุด รับแรงเทขายหุ้นขนาดใหญ่-ตลาดฯตปท.รูดยกแผง
SET ภาคเช้าร่วง 11 จุด รับแรงเทขายหุ้นขนาดใหญ่-ตลาดฯต่างประเทศปรับตัวลงยกแผง
6 ธ.ค. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 10.59 น. อยู่ที่ 1,689.69 จุด ลบ 7.93 จุด หรือ 0.47% ขณะที่มีการปรับตัวสูงสุดที่ 1,696.63 จุด และต่ำสุดที่ 1,686.02 จุด มูลค่าการซื้อขาย 2.68 หมื่นล้านบาท โดยหากคำนวนจากจุดต่ำสุดระหว่างวันที่ 1,686.02 จุด จะเท่ากับว่าดัชนีปรับตัวลงไปถึง 11.59 จุด หรือคิดเป็น 0.68%
ทั้งนี้ดัชนีหุ้นไทยภาคเช้าร่วงลง 10 จุด ตามทิศทางตลาดหุ้นเอเชียที่ส่วนใหญ่ปรับลดลง หลังจากตลาดหุ้นสหรัฐดิ่งลงเมื่อคืนนี้ ขณะที่ตลาดหุ้นไทยมีแรงขายทำกำไรออกมาในหุ้นขนาดใหญ่ทั้งกลุ่มพลังงาน และแบงก์ กดดันต่อบรรยากาศการลงทุนโดยรวม
ด้าน บล.กรุงศรี ระบุในบทวิเคราะห์ โดยมองภาวะตลาดหุ้นไทยขาดปัจจัยใหม่กระตุ้นการลงทุน นอกจากนี้ความกังวลการเมืองสหรัฐฯกรณีปธน.ทรัมป์อาจพัวพันกับการที่รัสเซียเข้าแทรกแซงการเลือกตั้งประธานาธิบดีสหรัฐเมื่อปีก่อน รวมถึง Fund Flow ต่างชาติที่ยังคงไหลออกโดยเป็น Net Sell ตั้งแต่เดือนพ.ย.ราว 2.1 หมื่นลบ.เป็นแรงกดดัน อย่างไรก็ตามคาดว่าแรงซื้อ LTF RMF ช่วงปลายปีจะช่วงพยุงดัชนีตอนอ่อนตัวได้  ดังนั้นประเมินว่า SET จะแกว่งตัวผันผวนในกรอบ 1,690 – 1,705 จุด
สำหรับหุ้น 10 อันดับที่กดดัชนีเช้านี้มีดังนี้

ที่มา ASPEN